Trolig kom den aller første illegale avisen ut i Bergen i 1940. Lars Gjendemsjø beskrev den som et enkelt ark som gjenga general Ruges tale til soldatene etter kapitulasjonen i Nord-Norge. Den ble trykt i mange eksemplarer i Bergen i juni/juli 1940. En av de første i Bergen som begynte med illegale aviser, var Egill W. Aarø (f. 15. september 1915). Han utga med 4 nummer høsten 1940, trykt hos Brun & Lampe. Aarø ble arrestert nokså tidlig. Fra januar 1941 utkom jevnlig til ut på sommeren. Her deltok Lars Gjendemsjø, Konrad Nerheim, Heming Skre, Alexander Eidenbom og Erling Rønnestad. Nerheim holdt kontor og maskiner, mens Eidenbom tok seg av utgiftene. I Bergen gikk man også i gang med en tyskspråklig avis, , fra våren 1941. Første nummer skrev Skre og Gjendemsjø på en kafé i Kong Oscars gate 22. De utga seg for å være Hitler-motstandere i den tyske hær, og appellerte til det tyske folks ære, som nazismen blamerte. Lektor Børre Skarstein oversatte manuskriptene til tysk, og avisen kom ut i flere tusen eksemplarer. Stein-organisasjonen hjalp til med distribusjonen, og avisen fant veien helt til Nord-Norge og inn i tyske forlegninger.